
ΑΠΟΦΑΣΕΙΣ 

Καθορισμός αποδοχών του προσωπικού της Γραμμα- 

τείας της Ρυθμιστικής Αρχής Ενέργειας. 3 

Παράταση προθεσμιών υποβολής δηλώσεων και κα¬ 
ταβολής φόρων, τελών και εισφορών. 4 

γνωμόνων (Σ.Ο.Ε.) του ΥΠΕΘΟ. 7 

Έγκριση υπερωριακής εργασίας επ’ αμοιβή πέρα 
από το κανονικό ωράριο (ημερήσια απασχόληση 
και νυχτερινές ώρες) στο προσωπικό ασφαλείας 
του Υφυπουργού και Γενικού Γραμματέα του 

ΥΠΕΘΟ. 8 

Έγκριση υπερωριακής εργασίας του προσωπικού της 

Δ/νσης Δ15 της Γ.Γ.Δ.Ε του Υ.ΠΕ.ΧΩ.Δ.Ε. 9 

γράφου 1 της Φ. 410/47/4388/17.6.94 απόφασης 
Υπουργού Εθνικής Άμυνας. 10 


ΑΠΟΦΑΣΕΙΣ 

Αριθ. 3087/ΔΕΚΟ 133 (1) 

Αντικατάσταση των εκπροσώπων της ΓΣΕΕ στην 
Ολομέλεια της ΟΚΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 


α. του άρθρου 3 του Ν. 2232/1994 «Σύσταση Οικονο¬ 
μικής και Κοινωνικής Επιτροπής και άλλες διατάξεις» 
(ΦΕΚ140/Α/31.8.1994). 


β. του άρθρου 29 και 29Ατου Ν. 1588/85 «Κυβέρνηση 
και Κυβερνητικά Όργανα» που προστέθηκαν με το άρθρο 
27 του Ν. 2081/1992 και το άρθρο 1 παρ. 2α του Ν. 
2469/1997. 

γ. του Π.Δ. 178/2000 (ΦΕΚ 165/Α/14.7.2000) «Οργανι¬ 
σμός του Υπουργείου Εθνικής Οικονομίας» 

δ. του άρθρου 5 της ΚΥΑαριθ. 34710/ΔΕΚΟ 1509/1999 
«Κανονισμός Αμοιβών Αποζημίωσης και Προέδρου, λοι¬ 
πών δαπανών γενικής διαχείρισης πόρων, προμηθειών 
και εκτέλεσης εργασιών κάθε είδους της ΟΚΕ» (ΦΕΚ 
1930/Β/26.10.1999). 

2. Το υπ’ αριθ. πρωτ. 3200.00.001/3409/6.12.2001 έγ¬ 
γραφο της ΟΚΕ. 

3. Το έγγραφο της Γενικής Συνομοσπονδίας Εργατών 
Ελλάδας ΓΣΕΕ προς την ΟΚΕ, βάσει του οποίου γνωστο¬ 
ποιούνται οι αλλαγές των εκπροσώπων, αποφασίζουμε: 

1. Την αντικατάσταση των εκπροσώπων της ΓΣΕΕ Πα¬ 
ναγιώτη Αβραμόπουλου και Χρήστου Οικονόμου στην 
Ολομέλεια της ΟΚΕ από τους Κωνσταντίνο Παγκαρλιώτα 
(ως τακτικό μέλος αντί του Π. Αβραμόπουλου) και Γεώρ- 
γιο Παυλιδάκη (ως αναπληρωματικό μέλος αντί του X. Οι¬ 
κονόμου). Στη θέση του Γεωργίου Παυλιδάκη (ως ανα¬ 
πληρωματικού του X. Πολυζωγόπουλου) ορίζεται ο Αλέ¬ 
ξανδρος Μπάρλος. 

2. Η δαπάνη της αμοιβής των μελών της Ολομέλειας κα¬ 
λύπτεται από τον προϋπολογισμό της ΟΚΕ στον κωδικό 
0212 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2/4965/0004 (2) 

Τροποποίηση της 2/26512/0022/1.3.2001 κοινής απόφα¬ 
σης Υπουργών Οικονομικών και Εξωτερικών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 23του Ν. 2685/99 «Κάλυψη 
δαπανών μετακινουμένων υπαλλήλων εντός και εκτός 
Επικράτειας και άλλες διατάξεις». 

2. Το γεγονός ότι, από την παρούσα απόφαση δεν προ- 
καλείται καμία επιπλέον δαπάνη σε βάρος του εκτελού- 
μενου προϋπολογισμού εξόδων του Υπ. Οικονομικών. 

3. Την αριθμ. 1100383/1330/Α0006/31.10.2001 (ΦΕΚ 
1485Β') απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών», αποφασί¬ 
ζουμε: 

Τροποποιούμε την αριθμ. 2/26512/0022/1.3.2000 κ.υ.α. 
όσον αφορά στη συγκρότηση της Ειδικής Επιτροπής η 
οποία εγκρίνει τη δαπάνη μεταφοράς της οικοσκευής των 
μετακινούμενων υπαλλήλων που θα αποτελείται από 
τους: 

1. Πολυχρονοπούλου Αγγελική, Διευθύντρια της 22ης 
Δ/νσης Μισθολογίου του Γ.Λ. Κράτους, ως μέλος και σε 
περίπτωση απουσίας ή κωλύματος θα την αναπληρώνει 
νόμιμα ο Μπέκας Σπυρίδωνας, Τμηματάρχης της 20ης 
Δ/νσης Προϋπολογισμού. 

2. Μπαλαντίνα Ιωάννη, Διευθυντή της 4ης Δ/νσης Προ¬ 
σωπικού, ως μέλος και σε περίπτωση απουσίας ή κωλύ¬ 
ματος θα τον αναπληρώνει νόμιμα ο Μπαζιώτης Κωνστα¬ 
ντίνος, Τμηματάρχης της 22ας Δ/νσης Μισθολογίου. 

3. Φρύγανά Ανδρέα, Σύμβουλο Πρεσβείας Β', ως μέλος 
και σε περίπτωση απουσίας ή κωλύματος θα τον αναπλη¬ 
ρώνει νόμιμα η Σοφία Βέβε, Ακόλουθος Πρεσβείας. 

Χρέη γραμματέων της Επιτροπής θα εκτελούν οι υπάλ- 
ληλοιτης 22ης Δ/νσης Μισθολογίου, Αργύρη Ουρανία και 
Κωνσταντινίδου Μαρία. 

Πρόεδρος της Ειδικής Επιτροπής ορίζεται η Πολυχρο¬ 
νοπούλου Αγγελική με αναπληρωτή τον Μπαλαντίνα Ιω¬ 
άννη. 

Οι αποφάσεις λαμβάνονται κατά πλειοψηφία. Η γνώμη 
της μειοψηφίας καταγράφεται υποχρεωτικά στα πρακτικά. 

Η ισχύς της απόφασης αυτής αρχίζει από τη δημοσίευ¬ 
ση της και λήγει την 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,29 Ιανουάριου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. 2/1048/0022 (3) 

Καθορισμός αποδοχών του προσωπικού της Γραμ 
ματείαςτης Ρυθμιστικής Αρχής Ενέργειας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρ. 29Ατου Ν. 1558/1985 (ΦΕΚΑ' 
137) «Κυβέρνηση και κυβερνητικά όργανα», όπως προ¬ 
στέθηκε με το άρθρ. 27του Ν. 2081/1992 (ΦΕΚΑ' 154) και 
τροποποιήθηκε με το άρθρ. 1 παρ. 2α του Ν. 2469/1997 
(ΦΕΚΑ'38). 

2. Τις διατάξεις του άρθρ. 7 παρ. 8 του Ν. 2773/1999 
(ΦΕΚΑ' 286), όπως προστέθηκαν μετηνπαράγραφο 3 του 
άρθρ. 5του Ν. 2837/2000 (ΦΕΚΑ' 178), καθώς καιτις δια¬ 
τάξεις του άρθρ. 4 παρ. 11 του Ν. 2773/1999. 

3. Τις διατάξεις του Π.Δ. 139/2001 (ΦΕΚΑ' 121) «Κανο¬ 
νισμός Εσωτερικής Λειτουργίας και Διαχείρισης της Ρυθ¬ 
μιστικής Αρχής Ενέργειας (ΡΑΕ)». 


4. Την ανάγκη προσέλκυσης υψηλής στάθμης επιστη¬ 
μονικού προσωπικού, αύξησης της αποδοτικότητας των 
υπαλλήλων αυτών, ενίσχυσης της προσαρμογής τους 
στις νέες τεχνολογίες και απαιτήσεις, καθώς και αντιμε¬ 
τώπισης των αυξημένων υπηρεσιακών αναγκών της Ρυθ¬ 
μιστικής Αρχής Ενέργειας (ΡΑΕ). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αφού η μισθοδοσία του προσωπικού που απασχο¬ 
λείται στη Γραμματείατης ΡΑΕ βαρύνει τον προϋπολογι¬ 
σμό της ΡΑΕ, που δεν επιχορηγείται από τον κρατικό προ¬ 
ϋπολογισμό. 

6. Την από 26.11.2001 εισήγηση της ΡΑΕ 

7. Την αριθμ. 1100383/1330/Α0006/31.12.2001 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών», αποφασίζουμε: 

Άρθρο 1 

Γ ενικές διατάξεις 

1. Με την παρούσα απόφαση καθορίζονται οι μισθοί, τα 
επιδόματα και κάθε θέμα σχετικό με τις πρόσθετες απο¬ 
ζημιώσεις, την υπερωριακή απασχόληση και την αποζη¬ 
μίωση μετακίνησης του προσωπικού που υπηρετεί στη 
Γ ραμματείατης Ρυθμιστικής Αρχής Ενέργειας (ΡΑΕ). 

2. Οι διατάξεις της παρούσας απόφασης εφαρμόζονται 
και για το προσωπικό που μεταφέρεται και εντάσσεται ή 
αποσπάται στη Γ ραμματείατης ΡΑΕ, σύμφωνα με τις δια¬ 
τάξεις της παραγράφου 6 του άρθρ. 7 του Ν. 2773/1999 
(ΦΕΚ Α' 386), όπως τροποποιήθηκαν από τις διατάξεις της 
παραγράφου 2 του άρθρ. 5 του Ν. 2837/2000 (ΦΕΚ Α' 
178). 

3. Οι μηνιαίες αποδοχές που καθορίζονται με την πα¬ 
ρούσα απόφαση προσαυξάνονται σύμφωνα με την εκά- 
στοτε εισοδηματική πολιτική. 

4. Για τον προσδιορισμό του επιδόματος χρόνου υπη¬ 
ρεσίας προσμετράται και ο χρόνος κάθε προηγούμενης 
απασχόλησης του υπαλλήλου, σύμφωνα με βεβαίωση 
του οικείου ασφαλιστικού φορέα. 

Άρθρο 2 

Αποδοχές Ειδικού Επιστημονικού Προσωπικού 

1. Οι βασικές μηνιαίες αποδοχές του προβλεπόμενου 
από τις διατάξεις του εδαφίου α' της παραγράφου 4 του 
άρθρ. 7του Ν. 2773/1999, όπως τροποποιήθηκαν από τις 
διατάξεις της παραγράφου 2 του άρθρ. 5 του Ν. 
2837/2000, ειδικού επιστημονικού προσωπικού που υπη¬ 
ρετεί στη Γραμματεία της ΡΑΕ με σύμβαση εργασίας 
ιδιωτικού δικαίου αορίστου χρόνου καθορίζονται στο πο¬ 
σό των 420.000 δραχμών, ήτοι 1.232,58 Ευρώ. 

2. Στο προσωπικό της παραγράφου 1 του παρόντος άρ¬ 
θρου καταβάλλεται περαιτέρω επίδομα χρόνου υπηρεσίας, 
επίδομα μεταπτυχιακών σπουδών, επίδομα εορτών και 
αδείας και οικογενειακή παροχή, σύμφωνα με τις διατάξεις 
του Ν. 2470/1997 (ΦΕΚΑ'40), όπως εκάστοτε ισχύει. 

3. Στο προσωπικό της παραγράφου 1 του παρόντος άρ¬ 
θρου καταβάλλεται επίσης επίδομα προσέλκυσης και 
απόδοσης, που καθορίζεται κατά περίπτωση με απόφαση 
της ΡΑΕ και το ύψος του οποίου ανέρχεται για τους μη κα- 
τέχοντες θέση ευθύνης έως το 50% των τακτικών αποδο¬ 
χών εκάστου υπαλλήλου, για τους κατέχοντας θέση ευ¬ 
θύνης έως το 90%τωντακτικών αποδοχών εκάστου υπαλ¬ 
λήλου και τέλος για τον Προϊστάμενο και τον Αναπληρωτή 

Προϊστάμενο Γραμματείας έως το 120% των τακτικών 
αποδοχών εκάστου υπαλλήλου. Το επίδομα προσέλκυ¬ 
σης και απόδοσης δεν εμπίπτει στην έννοια των αποδο¬ 
χών και χορηγείται σε 12μηνη βάση. Η καταβολή του επι¬ 
δόματος αυτού αρχίζει μετά την πάροδο τριμήνου από 
την ημέρα πρόσληψης του υπαλλήλου στην ΡΑΕ. Ως κρι¬ 
τήρια για τη χορήγηση του επιδόματος προσέλκυσης και 
απόδοσης ορίζονται η ποιοτική και ποσοτική απόδοση 
του υπαλλήλου. Σε περίπτωση που δενπληρούνται οιτε- 
θείσες προϋποθέσεις γίνεται κατ’ αρχήν περιορισμός του 
επιδόματος προσέλκυσης και απόδοσης στο μισό επί δί- 
μηνο και εφόσον οι λόγοι περικοπής του κινήτρου εξακο¬ 
λουθούν να υφίστανται και μετά την παρέλευση διμήνου, 
διακόπτεται η καταβολή του. Σε όλες αυτές τις περιπτώ¬ 
σεις αποφαίνεται η ΡΑΕ με απόφασή της. 

4. Η παράγραφος 2 του άρθρου 24 του Ν. 1868/1989 
(ΦΕΚ Α' 230), όπως τροποποιήθηκε με την παράγραφο 1 
του άρθρου 37του Ν. 2145/1993 (ΦΕΚΑ'88) εφαρμόζεται 
αναλόγως με εξαίρεση τη δεύτερη περίοδο της παρα¬ 
γράφου 2 του άρθρου 24, για τους δικηγόρους που υπη¬ 
ρετούν στη Γραμματεία της ΡΑΕ σε θέση ειδικού επιστη¬ 
μονικού προσωπικού και τελούν σε υποχρεωτική αναστο¬ 
λή άσκησης του λειτουργήματος τους. 

Άρθρο 3 

Αποδοχές Προσωπικού κατηγοριών ΠΕ, ΤΕ, ΔΕ και ΥΕ 

1. Ο βασικός μισθός του προσωπικού κατηγοριών ΠΕ, 
ΤΕ, ΔΕ και ΥΕ, που υπηρετεί στη Γ ραμματεία της ΡΑΕ με 
σύμβαση ιδιωτικού δικαίου αορίστου χρόνου, σύμφωνα 
με την διάταξη του εδαφίου γ' της παραγράφου 4 του άρ¬ 
θρου 7 του Ν. 2773/1999, όπως τροποποιήθηκε με την 
διάταξη της παραγράφου 2 του άρθρ. 5 του Ν. 2837/2000, 
καθορίζεται όπως προβλέπεται στο Ν. 2470/1997, όπως 
εκάστοτε ισχύει. 

2. Στο προσωπικό της παραγράφου 1 του παρόντος άρ¬ 
θρου καταβάλλονται τα επιδόματα και οι παροχές που 
προβλέπονται στα άρθρ. 8 έως 13του Ν. 2470/1997, όπως 
εκάστοτε ισχύει. 

3. Στο προσωπικό της παραγράφου 1 του παρόντος άρ¬ 
θρου καταβάλλεται επιπλέον των επιδομάτων της προη¬ 
γούμενης παραγράφου και επίδομα προσέλκυσης, που 
καθορίζεται κατά περίπτωση με απόφαση της ΡΑΕ και το 
ύψος του οποίου ανέρχεται έως το 50% του βασικού μι¬ 
σθού εκάστου υπαλλήλου. Το επίδομα προσέλκυσης δεν 
εμπίπτει στην έννοια των αποδοχών και χορηγείται σε 
12μηνη βάση. Η καταβολή του επιδόματος αυτού αρχίζει 
μετά την πάροδο τριμήνου από την ημέρα πρόσληψης 
του υπαλλήλου στην ΡΑΕ. Ως κριτήρια για τη χορήγηση 
του επιδόματος προσέλκυσης ορίζονται η ποιοτική και 
ποσοτική απόδοση του υπαλλήλου. Σε περίπτωση που 
δενπληρούνται οιτεθείσες προϋποθέσεις γίνεται κατ’αρ¬ 
χήν περιορισμός του επιδόματος προσέλκυσης στο μισό 
επί δίμηνο και εφόσον οι λόγοι περικοπής του κινήτρου 
εξακολουθούν να υφίστανται και μετά την παρέλευση δι¬ 
μήνου, διακόπτεται η καταβολή του. Σε όλες αυτέςτις πε¬ 
ριπτώσεις αποφαίνεται η ΡΑΕ με απόφασή της. 

Άρθρο 4 

Αποδοχές Δικηγόρων 

1. Οι βασικές μηνιαίες αποδοχές των Δικηγόρων που 
υπηρετούν στη Γραμματεία της ΡΑΕ με σύμβαση έμμι¬ 
σθης εντολής, σύμφωνα με τις διατάξεις του εδαφίου β' 
της παραγράφου 4 του άρθρου 7του Ν. 2773/1999, όπως 


τροποποιήθηκε με την διάταξη της παραγράφου 2 του 
άρθρ. 5του Ν. 2837/2000, κατατάσσονται σε μισθολογικά 
κλιμάκια χωρίς περαιτέρω εξέλιξη ως εξής: 

α) Δικηγόροι στο Πρωτοδικείο: στο 10ο ΜΚ 

β) Δικηγόροι στο Εφετείο: στο 4ο ΜΚ 

γ) Δικηγόροι στον Άρειο Πάγο: στο Ιο ΜΚ. 

2. Στους Δικηγόρους της παραγράφου 1 του παρόντος 
άρθρου καταβάλλονται τα επιδόματα και οι παροχές που 
προβλέπονται στα άρθρ. 8 έως 13του Ν. 2470/1997, όπως 
εκάστοτε ισχύει. 

3. Στους Δικηγόρους της παραγράφου 1 του παρόντος 
άρθρου καταβάλλεται επίσης επίδομα προσέλκυσης, που 
καθορίζεται κατά περίπτωση με απόφαση της ΡΑΕ και το 
ύψοςτου οποίου ανέρχεταιέωςτο 50%τωντακτικώναπο¬ 
δοχών εκάστου Δικηγόρου. Το επίδομα προσέλκυσης και 
απόδοσης δεν εμπίπτει στην έννοια των αποδοχών και χο¬ 
ρηγείται σε 12μηνη βάση. Η καταβολή του επιδόματος 
αυτού αρχίζει μετά την πάροδο τριμήνου από την ημέρα 
πρόσληψης του υπαλλήλου στην ΡΑΕ. Ως κριτήρια για τη 
χορήγηση του επιδόματος προσέλκυσης και απόδοσης 
ορίζονται η ποιοτική και ποσοτική απόδοση του υπαλλή¬ 
λου. Σε περίπτωση που δενπληρούνται οιτεθείσες προϋ¬ 
ποθέσεις γίνεται κατ’ αρχήν περιορισμός του επιδόματος 
προσέλκυσης και απόδοσης στο μισό επί δίμηνο και εφό¬ 
σον οι λόγοι περικοπής του κινήτρου εξακολουθούν να 
υφίστανται και μετά την παρέλευση διμήνου, διακόπτεται 
η καταβολή του. Σε όλες αυτές τις περιπτώσεις αποφαί- 
νεται η ΡΑΕ με απόφασή της. 

Άρθρο 5 

Υπερωριακή απασχόληση 

1. Η απασχόληση του προσωπικού της Γραμματείας της 
ΡΑΕ πέρα από τις ώρες υποχρεωτικής απασχόλησης, κα¬ 
θώς και κατά τις Κυριακές και εξαιρέσιμες ημέρες και κατά 
τις νυχτερινές ώρες επιτρέπεται για την αντιμετώπιση επο¬ 
χιακών, έκτακτων ή επειγουσών υπηρεσιακών αναγκών. 

2. Κάθε εξάμηνο καθορίζεται με απόφαση της ΡΑΕ το 
ανώτατο όριο του συνόλου των ωρών επιτρεπόμενης υπε- 
ρωριακής απασχόλησης σύμφωνα με την παράγραφο 1 
του παρόντος άρθρου. 

3. Η υπηρεσιακή ανάγκη που επιβάλλει την υπερωριακή 
απασχόληση σύμφωνα με την παράγραφο 1 του παρόντος 
άρθρου διαπιστώνεται με αιτιολογημένη απόφαση της ΡΑΕ. 

4. Η ωριαία αμοιβή του προσωπικού της Γ ραμματείας 
της ΡΑΕ, που απασχολείται σύμφωνα με το παρόν άρθρο 
καθορίζεται σύμφωνα με το άρθρο 18 του Ν. 2470/1997, 
όπως εκάστοτε ισχύει. 

Άρθρο 6 

Μετακινήσεις μελών της ΡΑΕ και προσωπικού 
της Γ ραμματείας της ΡΑΕ 

1. Στις δαπάνες μετακίνησης για τις οποίες τα μέλη της 
ΡΑΕ και το προσωπικό της Γ ραμματείας δικαιούνται απο¬ 
ζημίωσης σύμφωνα με τις διατάξεις του άρθρου 20 του 
Π.Δ. 139/2001 (ΦΕΚΑΊ21) «Κανονισμός Εσωτερικής Λει¬ 
τουργίας και Διαχείρισης της ΡΑΕ» περιλαμβάνονται οι 
δαπάνες που αναφέρονται στο άρθρο 1 παράγραφος 2 
του Ν. 2685/1999 (ΦΕΚ Α' 35) «Κάλυψη δαπανών μετακι¬ 
νούμενων υπαλλήλων εντός και εκτός Επικράτειας και άλ¬ 
λες διατάξεις». 

2. Ο αριθμός των επιτρεπομένων κατ’ έτος και κατά μή¬ 
να ημερών εκτός έδρας των μελών της ΡΑΕ και του προ¬ 
σωπικού της Γ ραμματείας της ΡΑΕ καθορίζεται με από- 

φάση της ΡΑΕ, όπως προβλέπεται στις διατάξεις του άρ- 
θρ.2τουΝ. 2685/1999. 

3. Τα μέλη της ΡΑΕ εντάσσονται στην Κατηγορία I της 
παραγράφου 1 του άρθρ. 4του Ν. 2685/1999 και το προ¬ 
σωπικό που απασχολείται στη Γραμματεία της ΡΑΕ στην 
Κατηγορία III. Οι συνοδοί ασφαλείας δικαιούνται την ίδια 
θέση με το πρόσωπο το οποίο συνοδεύουν. 

4. Για κάθε θέμα που δεν ρυθμίζεται ειδικά από τις δια¬ 
τάξεις της παρούσας ή τις διατάξεις του Π.Δ. 139/2001, 
εφαρμόζονται αναλογικά οι διατάξεις του Ν. 2685/1999, 
όπως εκάστοτε ισχύουν. 

Άρθρο 7 

Τελικές διατάξεις 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Να δημοσιευθεί η παρούσα απόφαση στην Εφημερίδα 
της Κυβερνήσεως. 

Αθήνα,28 Ιανουάριου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

-♦- 

Αριθ. 1004270/358/58/Α0014 (4) 

Παράταση προθεσμιών υποβολής δηλώσεων και κατα¬ 
βολής φόρων, τελών και εισφορών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α') με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τιςπαρακάτω διατάξειςτου Ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξειςτου Ν. 2238/1994 (ΦΕΚ 151 Α). 

4. Τις δυσχέρειες που δημιουργούνται στους φορολο- 
γουμένους για την εκπλήρωση των φορολογικών τους 
υποχρεώσεων, κατά τη χρονική περίοδο 28.12.2001 - 
11.1.2002 εξαιτίας της θέσης σε κυκλοφορία του ΕΥΡΩ, 
των τραπεζικών δυσχεριών καθώς και της κακοκαιρίας 
που έπληξε τη χώρα κατά το διάστημα αυτό. 

5. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/ 
31.10.2001 (ΦΕΚ 1485/Β/31.10.2001) για καθορισμό των 
αρμοδιοτήτων των Υφυπουργών Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνονται μέχρι 14 Ιανουάριου 2002 οι προθεσμίες 
υποβολής δηλώσεων και καταβολής φόρων, τελών και ει¬ 
σφορών που κανονικά έληγαν από 28.12.2001 έως 
11 . 1 . 2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2002 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. 87/0051 (5) 

Σύσταση ελεγκτικής ομάδας για τη διενέργεια ελέγχου 
στο «Ε.Π. Ανάπτυξη Τομέα Γεωργίας», Μέτρα 5.1 και 
5.3 στο Ν. Δράμας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ 529 τ. Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000», (ΦΕΚ251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υφυπουργού Οικονο¬ 
μικών (ΦΕΚ 1485 τ. Β'). 

4. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμο¬ 
νής και η ημερήσια αποζημίωση θα βαρύνει την από 
12.6.1996 σύμβαση. Τυχόν επιπλέον διαφορές θα βαρύ¬ 
νουν την από 12.6.1996 σύμβαση μεταξύ ΥΠΕΘΟ και 
Ε.Δ.Τ.Β. (Εταιρεία Διαχείρισης Τεχνικής Βοήθειας). 

6. Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελώντων ελεγκτικών ομάδωντου άρθρου 17 (παρ.6)του 
Ν. 2860/2000». 

7. Την αριθμ. 24η Συνεδρίαση της Ε.Δ.ΕΛ. για έγκριση 
προγράμματος ελέγχων επιλεγμένου δείγματος του Ε.Π. 
«Γεωργία» με βάση ειδική στατιστική μέθοδο δειγματολη¬ 
ψίας, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο « Ε.Π. Ανάπτυξη Τομέα Γεωρ¬ 
γίας», στα Μέτρα 5.1 και 5.3 στο Ν. Δράμας. 

2) Μέλη της Ελεγκτικής ομάδας ορίζονται οι εξής: 

• Τζιμάνης Γεώργιος, υπάλληλος της Δ51ης Διεύθυν¬ 
σης Προγραμματισμού και Ελέγχων του Γ.Λ.Κ. 

• Ράπανος Βασίλης, εμπειρογνώμονας του Υπουργεί¬ 
ου Γ εωργίας. 

• Μήττας Γεώργιος, υπάλληλος της Υ.Δ.Ε. Ξάνθης του 
Γ.Λ.Κ. 

• Μουρελάτου Σταματίνα, υπάλληλος της Δ52ης Μελε¬ 
τών και Αξιολόγησης. 

Συντονιστής της ομάδας ελέγχου ορίζεται ο Γεώργιος 
Τζιμάνης. 

3) Ο έλεγχος θα διενεργηθεί στις αρμόδιες υπηρεσίες 
υλοποίησης των έργων ενταγμένων στα παραπάνω ανα- 
φερόμενα μέτρα στο Ν. Δράμας, κατά το χρονικό διάστη¬ 
μα από 3.2.2002 έως 9.2.2002 και η συνολική δαπάνη για 
καταβολή αποζημίωσης στους ελεγκτές θα ανέλθει στο 
ποσό των 420.000 δρχ. ή 1232,56 Ευρώ. 

Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 81/0051 (6) 

Σύσταση ελεγκτικής ομάδας για τη διενέργεια ελέγχου 
στην «ΚΟΙΝΟΤΙΚΗ ΠΡΩΤΟΒΟΥΛΙΑ υΒΒΑΝ» στο έργο: 
«Διαρρύθμιση πνευματικού κέντρου Ερμούπολης σε 
χώρο συνεδριακού κέντρου». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ529τ.Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000», (ΦΕΚ251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υπουργού Οικονομι¬ 
κών στους Υφυπουργούς (ΦΕΚ 1485 τ.Β'). 

4. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμο¬ 
νής και η ημερήσια αποζημίωση θα βαρύνει την από 
12.6.1996 σύμβαση. Τυχόν επιπλέον διαφορές θα βαρύ¬ 
νουν την από 12.6.1996 σύμβαση μεταξύ ΥΠΕΘΟ και 
Ε.Δ.Τ.Β. (Εταιρεία Διαχείρισης Τεχνικής Βοήθειας). 

6. Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελών των ελεγκτικών ομάδων του άρθρου 17 (παρ.6) του 
Ν. 2860/2000». 

7. Το Πρόγραμμα Ελέγχων του 2001 της Επιτροπής Δη¬ 
μοσιονομικών Ελέγχων, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στην Κοινοτική Πρωτοβουλία ΙΙΒ- 
ΒΑΝ - Υποπρόγραμμα Ερμούπολης. Μέτρο 5: «Αστική 


Ανάπλαση - Πολιτιστικός Τουρισμός» στο έργο «Διαρ¬ 
ρύθμιση πνευματικού κέντρου Ερμούπολης σε χώρο συ- 
νεδριακού κέντρου». 

2) Μέλη της Ελεγκτικής ομάδας ορίζονται οι εξής: 

• Βολικάκη Βασιλική, Προϊσταμένητης ΥΔΕ Ν. Κυκλάδων. 

• Πατραμάνης Απόστολος, υπάλληλος της 51ης 
Δ/νσης Προγραμματισμού και Ελέγχων του Γ.Λ.Κ. 

• Γεροντάσιος Γεώργιος, Μηχανικός της 51ης Δ/νσης 
Προγραμματισμού και Ελέγχων του Γ.Λ.Κ. 

Συντονιστής της ομάδας ελέγχου ορίζεται η Βολικάκη 
Βασιλική. 

3) Ο έλεγχος θα διενεργηθεί στον Δήμο Ερμούπολης 
και στην Δημοτική Επιχείρηση Ανάπτυξης Ερμούπολης 
(ΔΕΑΕ) όπου βρίσκεται η έδρα των φορέων υλοποίησης, 
καθώς και με επίσκεψη στον τόπο εκτέλεσης του έργου 
κατά το χρονικό διάστημα από 3.2.2002 έως 6.2.2002. 

Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου. 

• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 6 
του προοιμίου απόφαση, η οποία ανέρχεται στο ποσό των 
528,25 € ή (180.000 δρχ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/4398/0022 (7) 

Καθιέρωση υπερωριακής εργασίας στο Γραφείο του 
Προέδρου του Συμβουλίου Οικονομικών Εμπειρογνω¬ 
μόνων (Σ.Ο.Ε.) του ΥΠΕΘΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 «Αναδιάρθρωση του Ν. 
754/78του Ν. 1558/2190/94 και ΠΥΣ 88 και 120του 1985». 

2. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις σε συνδυασμό με την 
ερμηνευτική εγκύκλιο αυτού σε συνδυασμό με το άρθρο 
15 του Ν. 2592/1998», «Αναπροσαρμογή συντάξεων πολι¬ 
τικών συνταξιούχων του Δημοσίου, ρύθμιση συνταξιοδο- 
τικών θεμάτων και άλλες διατάξεις». 

3. Την αριθμ. 88/1985 ΠΥΣ όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Την ανάγκη καθιέρωσης υπερωριακής κ.λπ. εργα¬ 
σίας στο Γραφείο του Προέδρου του Συμβουλίου Οικο¬ 
νομικών Εμπειρογνωμόνων (Σ.Ο.Ε.) του Υπουργείου 
Εθνικής Οικονομίας λόγω εξαιρετικού φόρτου εργασίας 
και των ειδικών συνθηκών λειτουργίας (νυχτερινές ώρες, 
Κυριακές και εξαιρέσιμες ημέρες κ.λπ.). 

5. Την αριθμ. 2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91. 

6. Την αριθ. 43416/ΔΙΟΕ 507/7.12.2001 (ΦΕΚ 
1644/τ.Β/10.12.2001) υπουργική απόφαση «Μεταβίβαση 
δικαιώματος υπογραφής Γενικών Γραμματέων ΥΠΕΘΟ 
να υπογράφουν με εντολή Υπουργού». 

7. Τις υπηρεσιακές ανάγκες, αποφασίζουμε: 

Εγκρίνουμε την καθιέρωση υπερωριακής εργασίας κα¬ 
τά τις απογευματινές νυχτερινές ώρες Κυριακές και εξαι¬ 
ρέσιμες ημέρες για δύο (2) οδηγούς μονίμους ή αποσπα¬ 
σμένους και για δύο (2) υπαλλήλους συνολικά τέσσερα 
(4) άτομα, στο Γραφείο του Προέδρου του Συμβουλίου 
Οικονομικών Εμπειρογνωμόνων (ΣΟΕ) του Υπουργείου 
Εθνικής Οικονομίας κατ’ εξαίρεση των κειμένων διατά¬ 
ξεων ως εξής: 

Για τους οδηγούς: 

Ημερήσια υπερωριακή εργασία μέχρι 30 ώρες το μήνα 
για κάθε υπάλληλο. 

Νυχτερινή υπερωριακή εργασία μέχρι 30 ώρες το μήνα 
για κάθε υπάλληλο. 

Εργασία κατά τις Κυριακές και εξαιρέσιμες ημέρες μέ¬ 
χρι 30 ώρες. 

Γ ια τους δύο υπαλλήλους: 

Ημερήσια υπερωριακή εργασία μέχρι 40 ώρες το μήνα 
για κάθε υπάλληλο. 

Νυχτερινή υπερωριακή εργασία μέχρι 30 ώρες το μήνα 
για κάθε υπάλληλο. 

Εργασία κατά τις Κυριακές και εξαιρέσιμες ημέρες μέ¬ 
χρι 20 ώρες. 

Η καταβολή της αποζημίωσης στους δικαιούχους θα γί¬ 
νεται μετά από σχετική βεβαίωση του Προέδρου του 
(Σ.Ο.Ε.) Συμβουλίου Οικονομικών Εμπειρογνωμόνων. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 18 του Ν. 2470/97, όπως αντικατα- 
στάθηκε με το άρθρο 15 του Ν. 2592/98. 

Η δαπάνη που θα προκύψει από την ανωτέρω καταβολή 
της υπερωριακής εργασίας ανέρχεται στο ποσό των 
9.860 Ευρώ, είναι εγγεγραμμένη στον Προϋπολογισμό 
του Υπουργείου έτους 2002 και αναλύεται κατά κωδικό, 
ως εξής: 

(0511-2.300 Ευρώ, 0512-4.600 Ευρώ, 0521-1.580 Ευρώ 
& 0522-1.380 Ευρώ φορέας 13/110). 

Η απόφαση αυτή, που ισχύει από 1.1.2002 μέχρι 
30.6.2002 να δημοσιευθεί στην Εφημερίδα της Κυβερνή- 
σεως. 

Αθήνα, 25 Ιανουάριου 2002 
Οι Γ ενικοί Γ ραμματείς 

Υπουργείου Δημοσιονομικής Πολιτικής 

Εθνικής Οικονομίας Υπουργείου Οικονομικών 

ΓΕΩΡΓΙΟΣ ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 


Αριθ. 2/4399/0022 (8) 

Έγκριση υπερωριακής εργασίας επ’ αμοιβή πέρα από το 
κανονικό ωράριο (ημερήσια απασχόληση και νυχτερι¬ 
νές ώρες) στο προσωπικό ασφαλείας του Υφυπουρ¬ 
γού και Γενικού Γραμματέατου ΥΠΕΘΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκε με το άρθρο 15 του Ν. 2592/1998. 

2. Τις διατάξεις του άρθρου 7 «Αναδιάρθρωση του Ν. 
754/78του Ν. 1558/2190/94 καιΠΥΣ88 και120του 1985». 

3. Την αριθμ. 88/1985 ΠΥΣ όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Το γεγονός ότι, η φύση των εργασιών των γραφείων 
των Υφυπουργού και Γ ενικού Γ ραμματέατου Υπουργείου 
Εθνικής Οικονομίας, απαιτεί απασχόληση προσωπικού 
ασφαλείας πέρα από το κανονικό ωράριο εργασίας των 
Δημοσίων Υπηρεσιών καθώς και σε νυχτερινές ώρες. 

5. Την αριθμ. 2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91. 

6. Την αριθ. 43416/ΔΙΟΕ 507/7.12.2001 (ΦΕΚ 1644/τ.Β/ 
10.12.2001) υπουργική απόφαση «Μεταβίβαση δικαιώμα¬ 
τος υπογραφής Γενικών Γραμματέων ΥΠΕΘΟ να υπο¬ 
γράφουν με εντολή Υπουργού». 

7. Τις υπηρεσιακές ανάγκες, αποφασίζουμε: 

Εγκρίνουμε κατά μήνα την υπερωριακή απασχόληση επ’ 

αμοιβή πέρα από το κανονικό ωράριο εργασίας, ημερή¬ 
σιας υπερωριακή απασχόληση, κατά τις νυχτερινές ώρες 
και απασχόληση κατά τις εξαιρέσιμες ημέρες σε προσω¬ 
πικό ασφαλείας των Υφυπουργού και Γ ενικού Γ ραμματέα 
του Υπουργείου Εθνικής Οικονομίας, για το χρονικό διά¬ 
στημα από 1.1.2002 έως και 30.6.2002, ως εξής: 

Τρία (3) άτομα 30 ώρες για ημερήσια υπερωριακή απα¬ 
σχόληση, τριάντα (30) ώρες για νυχτερινή περωριακή 
απασχόληση καθώς καιτριάντα (30) ώρες για εργασία κα¬ 
τά τις Κυριακές και εξαιρέσιμες ημέρες για τον καθένα, 
για το γραφείο του Υφυπουργού Χρ. Πάχτα. 

Δύο (2) άτομα 30 ώρες για ημερήσια υπερωριακή απα¬ 
σχόληση, τριάντα (30) ώρες για νυχτερινή περωριακή 
απασχόληση καθώς καιτριάντα (30) ώρες για εργασία κα¬ 
τά τις Κυριακές και εξαιρέσιμες ημέρες για τον καθένα, 
για το γραφείο του Γενικού Γ ραμματέα του Υπουργείου 
Εθνικής Οικονομίας. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 18 του Ν. 2470/97, όπως αντικατα- 
στάθηκε με το άρθρο 15 του Ν. 2592/98. 

Η δαπάνη που θα προκύψει απάτην ανωτέρω καταβολή 
της υπερωριακής εργασίας ανέρχεται στο ποσό των 
12.600 Ευρώ, είναι εγγεγραμμένη στον Προϋπολογισμό 
του Υπουργείου στους 2002 και αναλύεται κατά κωδικό, 
ως εξής: 0531-3.800 Ευρώ & 0532-8.800 φορέας 13/110. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα,25 Ιανουάριου 2002 
Οι Γ ενικοί Γ ραμματείς 

Υπουργείου Δημοσιονομικής Πολιτικής 

Εθνικής Οικονομίας Υπουργείου Οικονομικών 

ΓΕΩΡΓΙΟΣ ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 

Αριθ. Δ15/θίκ/7716 (9) 

Έγκριση υπερωριακής εργασίας του προσωπικού της 
Δ/νσης Δ15 της Γ.Γ.Δ.Ε του Υ.ΠΕ.ΧΩ.Δ.Ε. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ 69/88 (ΦΕΚ 28/τ.Α'/16.2.88) "Οργανισμός 
Γ.Γ.Δ.Ε.". όπως τροποποιήθηκε και συμπληρώθηκε με τις 
διατάξεις του Π.Δ. 81/99 (ΦΕΚ 92/τ.Α'/11.5.1999). 

2. Το άρθρο 4 του Ν. 2940/2001 (ΦΕΚ 180/6.8.2001) 
"Αναπτυξιακά, φορολογικά και θεσμικά κίνητρα για τις 
επιχειρήσεις του κατασκευαστικού τομέα και άλλες δια¬ 
τάξεις". 

3. Το γεγονός ότι το προσωπικό της Διεύθυνσης Δ15 εί¬ 
ναι υποχρεωμένο να εργάζεται και πέραν του κανονικού 
ωραρίου με αποτέλεσμα να καθίσταται αναγκαία η υπε- 
ρωριακή απασχόληση επειδή: 

3.1 απαιτείται η Επανάκριση όλων των εργοληπτικών 
επιχειρήσεωντου ΜΕΕΠ με τις νέες προϋποθέσεις και μέ¬ 
σα στις χρονικές προθεσμίες που θέτει ο Ν. 2940/2001. 

3.2 στο Μητρώο Εμπειρίας Κατασκευαστών είναι επιτα¬ 
κτική η ανάγκη και μετά τη ψήφιση του Ν. 2940/2001 η επί¬ 
σπευση του ελέγχου των αιτήσεων και κατάταξης των κα¬ 
τασκευαστών στο αντίστοιχο Μητρώο. 

3.3 είναι αναγκαία, στο Τμήμα Μητρώου Μελετητών, η 
καταχώρηση σε ηλεκτρονική μορφή των στοιχείων φακέ¬ 
λων, 16.000 Ατομικών μελετητών και 600 Μελετητικών 
Γραφείων καθώς και η οργάνωση του αρχείου. 

4. Το γεγονός ότι από την εφαρμογή της απόφασης 
προκαλείται δαπάνη σε βάρος του Ειδικού Λογαριασμού 
"01703002283-73" που τηρείται στην Αγροτική Τράπεζα 
για τις ανάγκες της Υπηρεσίας μας. 

5. Το άρθρο 5 παράγραφος 5του Ν. 2940/2001 (ΦΕΚΑΙ 
80/6.8.2001) : 

"Αναπτυξιακά, φορολογικά και θεσμικά κίνητρα για τις 
επιχειρήσεις του κατασκευαστικού τομέα και άλλες δια¬ 
τάξεις" που ορίζει ότι με απόφαση που εκδίδεται από τον 
Υπουργό Περιβάλλοντος, Χωροταξίας και Δημοσίων Έρ¬ 
γων μπορεί από τον ειδικό λογαριασμό της Διεύθυνσης 
Μητρώων και Τεχνικών Επαγγελμάτων να καλύπτονται οι 
δαπάνες που αφορούν τις αμοιβές για υπερωριακή απα¬ 
σχόληση, κατ’ εξαίρεση κάθε άλλης γενικής ή ειδικής διά¬ 
ταξης. 

6. Την με αρ. πρωτ. Υ6/31.10.2001 ΦΕΚ Β' 1484/ 
31.10.2001) απόφαση Πρωθυπουργού και Υπουργού 
Περιβάλλοντος Χωροταξίας και Δημοσίων Έργων με θέ¬ 
μα: "Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς 
Περιβάλλοντος Χωροταξίας και Δημοσίων Έργων", απο¬ 
φασίζουμε: 

Εγκρίνουμε την υπερωριακή εργασία του προσωπικού 
της Δ/νσης Δ15 της Γ.Γ.Δ.Ε του Υ.ΠΕ.ΧΩ.Δ.Ε από 
1.1.2002 ως 31.12.2002 Υπερωριακή Εργασία: 

53 Υπάλληλοι, 88.000 ώρες απασχόλησης με συνολική 
δαπάνη 337.491,00 ευρώ. 


Η κατανομή των ανωτέρω ωρών στους υπαλλήλους της 
Δ/νσης Δ15 θα γίνει με απόφαση της Προϊσταμένης της 
Διεύθυνσης Δ15, η οποία είναι υπεύθυνη για τον έλεγχο 
της πραγματικής παροχής της εργασίας. 

Η απόφαση αυτή ισχύει από τις 1/1/2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Φ.400/ΑΔ/500754 (10) 

Προσθήκη εδαφίου στην υποπαράγραφο γτης παραγρά¬ 
φου 1 της Φ. 410/47/4388/17.6.94 απόφασης Υπουρ¬ 
γού Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Νόμου 2292/95 (ΦΕΚ 35 Α') "Οργά¬ 
νωση και Λειτουργία του Υπουργείου Εθνικής Άμυνας, 
Διοίκηση και Έλεγχος των Ενόπλων Δυνάμεων και άλλες 
διατάξεις". 

β. Τις διατάξεις του Ν. 1763/88 (ΦΕΚ 57 Α') "Στρατολο¬ 
γία των Ελλήνων" όπως τροποποιήθηκε με το Ν. 2510/97 
(ΦΕΚ 136 Α'). 

γ. Τη Φ.410/47/4388/Σ. 1304/17.6.94 απόφαση ΥΕΘΑ 
(ΦΕΚ 480 Β') περί "Νέου καθορισμού του τρόπου εκπλή¬ 
ρωσης των στρατιωτικών υποχρεώσεων των στρατευμέ- 
νων" όπως αυτή τροποποιήθηκε με τη Φ.400/282/57.136/ 
Σ.821/24.11.97 απόφαση ΥΕΘΑ (ΦΕΚ 682 Β'). 

δ. Την υπ’ αριθμό 29492/31.10.2001 απόφαση Πρωθυ¬ 
πουργού της Κυβέρνησης (ΦΕΚ 1483 Β') περί "Ανάθεσης 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας". 

ε. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

ΑΡΘΡΟ 1 

Στην υποπαράγραφο γτης παραγράφου 1 της υπ’ αριθ¬ 
μό Φ.410/47/4388/17.6.94 απόφασης ΥΕΘΑ, προστίθεται 
εδάφιο ως ακολούθως: 

"Οι οπλίτες που θα χαρακτηρίζονται Επίλεκτοι Αθλητές 
με βάση τα ισχύοντα, θα λαμβάνουν ειδικότητα που να 
μην απαιτεί εκπαίδευση, ώστε να διατίθενται αμέσως με¬ 
τά τη βασική εκπαίδευση και μέχρι την απόλυσή τους στο 
ΑΣΑΕΔή σε άλλη Μονάδα της Π.Α κατόπιν ανάλογης πρό¬ 
τασης του ΑΣΑΕΔ". 

ΑΡΘΡΟ 2 

Η απόφαση αυτή να δημοσιευτεί στην Εφημερίδα της 
Κυβερνήσεως και να ισχύσει από τη δημοσίευση της. 

Αθήνα, 30 Ιανουάριου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
θ-ΙΠ3ίΙ: ννθ0ΓΠ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. &Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε. Π.Ε. σε μορφή ϋϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































